HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin! Olen Hermes Falcao Jr.
Tänään luvassa on erityinen ohjelma. Minulla on täällä vieras, -
Jesse Carmichael, Richmondin YWAMin johtaja.
Kiva, kun olet täällä. - Kiitos. Tämä on suuri kunnia.
On kiva olla täällä keskustelemassa kanssasi -
Jumalan valtakunnan periaatteista ja lähetystyöstä.
Keskustelemme siitä, miksi lähetystyö on tärkeää tänä päivänä.
Katsojien joukossa on nuoria ja sellaisia, joilla on palava halu -
tehdä Jeesusta tunnetuksi yhteisöissään ja muissa maissa.
Myös Jessen sydän sykkii sille. Hän on käynyt eri maissa, Brasiliassakin.
Hän on käynyt Mongoliassa ja muuallakin.
Milloin kaikki alkoi?
Milloin sait kipinän lähetystyöhön?
Milloin se tapahtui?
Kun olin lapsi, vanhempani olivat palavia uskovia.
He rakastivat Jumalaa -
ja kävivät seurakunnassa, joka evankelioi innokkaasti.
Kun olin lapsi, he antoivat minulle lähetystyöstä kertovia kirjoja.
Luin niitä. Luin Cameron Townsendistä, -
Gladys Aylwardista ja Jim Elliotista.
He antoivat elämänsä ja menivät vieraaseen maahan -
viemään evankeliumia tavoittamattomille kansoille.
Ne innoittivat minua.
Kun minulta kysyttiin 7―8-vuotiaana, mitä haluan tehdä isona, -
vastasin haluavani lähteä lähetystyöhön Brasiliaan.
En tiedä, miksi Brasilia. Olen aina tykännyt Brasiliasta.
Olen tykännyt Amazonista ja seikkailusta.
Siellä on yhä heimoja, joita ei ole evankelioitu.
Minulla oli kutsu ja palo.
Sain sen, kun olin hyvin nuori, 5―8-vuotias, -
ja luin kirjoja lähetyssaarnaajista.
Se kertoo, että on tärkeää kirjoittaa kirjoja. Olen itsekin kirjoittanut.
Aina ei edes tiedä, keitä kaikkia tavoittaa.
Olit lapsi. Sait vaikutteita vanhoilta lähetyssaarnaajilta.
He olivat sinulle esimerkkinä.
Lisäksi vanhempasi istuttivat sydämeesi siemeniä.
Ne ovat nousseet esiin aina sieltä lapsuudesta asti.
Voin samaistua siihen. Minäkin vartuin seurakunnassa -
ja kodissa, jossa puhuttiin lähetys- ja palvelutyöstä.
Sillä on suuri vaikutus.
Kerropa hieman YWAMista. Milloin liityit siihen?
Joo, tuota...
Koin vahvan kutsun lapsena, -
mutta opiskeluaikoina intoni kutsun täyttämiseen heikkeni.
Pärjäsin opinnoissa tosi hyvin.
Collegessa jotkut opettajat sanovat: "Voit tehdä ihan mitä haluat.
Voit mennä mihin tahansa. Voit mennä töihin siihen ja siihen firmaan."
Aloin ajatella, että kenties voisin ansaita paljon rahaa.
Lähetyskutsuni kenties himmeni hieman.
Halusin edelleen palvella Jumalaa, mutta en niin intensiivisesti -
kuin olin aiemmin ajatellut.
Kun valmistuin collegesta, etsin työpaikkaa -
ja mietin, mitä tehdä elämälläni. Minulla oli koko elämä edessäni.
Minua pelotti tehdä päätös, mihin suuntaan lähtisin.
Sillä olisi iso vaikutus elämääni.
Kun mietin, mitä tekisin, -
aloin tehdä vapaaehtoistyötä YWAMin Richmondin kampuksella.
Olin mukana tavoittavassa työssä.
Vietin aikaa tiimin kanssa. Huomasin, että he rakastivat Jumalaa.
He rukoilivat ihmisten puolesta ja evankelioivat palavasti.
Herra alkoi sen kautta sytyttää uudelleen lähetystyön liekkiä minussa.
Tapasin monta brasilialaista.
En tuntenut montaa brasilialaista sitä ennen.
Olin aina halunnut käydä Brasiliassa. Aloin ajatella sitä.
Sitten silloinen johtaja ehdotti, että kävisin lähetyskoulun.
DTS-kurssin. - Niin, opetuslapseuskoulun.
Epäröin. En tiennyt, haluanko olla lähetystyöntekijä ja köyhä.
Painin rahan himoa vastaan.
Liitit sen lähetystyöhön. - Niin liitin.
Liitin lähetystyön rahattomuuteen.
Jumala alkoi säväytellä sydäntäni. Lupasin rukoilla asian puolesta.
Niin minä rukoilin vakavasti.
Herra lopulta johdatti minut kouluun.
Se tuntui heti omalta paikalta.
Jumala vakuutti minut opetuksen kautta.
Huomasin, että sydämessäni oli paljon ylpeyttä.
Jumala halusi tehdä minusta nöyrän.
Aloin kokea ensikertaa rohkeaa evankeliointia.
Johdin ihmisiä Kristukselle. Rukoilin sairaiden puolesta. Ihmisiä parani.
Ihmettelin, miksi en ollut halunnut lähteä kouluun.
Se muistuttaa minua siitä, mitä yksi YWAMin perustajista sanoi: -
"Et löydä kutsumustasi etsimällä. Löydät sen palvelemalla."
Voimallista!
Löysin kutsuni palvelemalla YWAMissa.
Sitten tajusin, että se oli Jumalan suunnitelma minulle.
Mahtavaa. Hyvin sanottu.
Jotkut aina vain etsivät mutteivät palvele ikinä.
Kutsunsa löytää palvelemalla. Se on tosi hyvin sanottu.
Aloit palvella kadulla.
Et silloin aavistanut, että joskus johtaisit YWAMin toimipistettä.
Tiesin, että tulisin työskentelemään YWAMissa.
Tiesin liittyessäni, että se olisi pitkä sitoumus.
En tiennyt, mikä olisi roolini. Olen tehnytkin kaikenlaista.
Aloitin köysiradalla.
Olen rekrytoinut oppilaita opetuslapseuskouluun.
Olen työskennellyt paikallisten järjestöjen kanssa ja ruokajakelussa.
Olen evankelioinut ja johtanut opetuslapseuskursseja.
Kaikenlaista. Jakanut Raamattuja. Vetänyt kesämissioryhmiä.
Kaikki ei ollut ensisijaisella osaamisalueella, mutta palvelit silti.
Kerron nopeasti. Kun aloitin toimipisteessä, -
johtaja kysyi, mitä osaan. Minä kerroin.
Sanoin, että en mielelläni puhu puhelimessa ventovieraiden kanssa.
Minua jännittää. Jäädyn. En tiedä, mitä sanoisin. Inhoan sitä.
Hän sanoi: "Selvä. Saat soittaa kaikille opiskelijoillemme."
Olin juuri sanonut, etten halua tehdä sitä!
Mutta opin ylittämään sen esteen hoitamalla velvollisuuteni.
Kun alkaa palvella Herraa, -
Hän pyytää tekemään asioita, jotka eivät ole omalla mukavuusalueella.
Mutta kun on kuuliainen, Hän paljasta uusia puolia.
En tiennyt osaavani evankelioida tai puhua vieraille puhelimessa, -
ennen kuin aloitin.
En tiennyt, onko minulla profetian lahja, ennen kuin yritin profetoida.
Hän paljastaa meille identiteettiämme, kun olemme kuuliaisia.
Voimallista. Uskon, että osa katsojista etsii kutsuaan.
Keskustelumme pohjalta neuvon: lakkaa etsimästä niin kiivaasti -
ja ala palvella. Löydät kutsusi palvelemalla.
Sitten huomaat: "Minut on tehty tätä varten.
Minulla on into ja tarkoitus tähän."
Muistan, kun pidin ensimmäisen saarnani 16-vuotiaana.
Minua jännitti todella paljon.
Minä oikeasti tärisin.
En meinannut saada koko päivänä alas mitään.
Saarnasin illalla pienryhmässä. Olin tosi hermona.
Ajattelin: "En pysty tähän."
Sitten kun aloin saarnata, asiat loksahtivat paikalleen.
Ajattelin: "Vau! Ehkä minut on luotu tätä varten. Tämä on kutsuni."
Olen täysin samaa mieltä. Tosi hyvin sanottu.
Meidän täytyy palvella.
Mitä länsimaiden seurakunnista mielestäsi puuttuu yleisesti?
Monet, kuten sanoit, ajattelevat: "Palvelen Jumalaa.
Rakastan Jumalaa ja Jeesusta. Olen menossa taivaaseen.
Mutta haluan keskittyä elämääni. Voin käydä seurakunnassa sunnuntaisin."
Mikä mielestäsi tällaisessa tilanteessa voi puuttua?
Rakastan seurakuntaa. Olen varttunut siellä.
Mutta jokin muuttui elämässäni, kun siirryin palvelemaan YWAMissa.
Mielestäni ero oli seuraava.
Monet odottavat, että Jumala tekisi heille jotain: -
tekisi heidät hedelmällisiksi, -
niin että hengelliset lahjat alkaisivat vain toimia -
ja hedelmällinen työ ja kutsu vain ilmestyisivät.
Joskus Jumala voikin tehdä jotain sellaista suvereenisti.
Useammin Jumala kuitenkin johtaa kuuliaisuuteen Pyhän Hengen kautta.
Ja meidän pitää ottaa uskonaskel.
Jos haluaa aktivoida lahjansa ja kutsunsa, täytyy ottaa uskonaskel, -
vaikka ei ole sataprosenttisen varma, että se on Jumalasta.
Mutta kun uskon kuulevani Jumalaa ja kokevani Pyhän Hengen, -
otan riskin ja olen kuuliainen uskossa. Jälkeenpäin tajuaa, että se oli oikein.
Itse luulin, että Jumalan kutsu ja elämäni tarkoitus vain tapahtuvat, -
mutta se olikin jotain, mihin Jumala kutsui minua. Minun piti totella.
Täysin samaa mieltä. Täytyy ottaa askel.
Kutsu ei toteudu automaattisesti vain seurakunnassa istuessa.
Täytyy tehdä yhteistyötä Pyhän Hengen kanssa.
Sitä toimii, ottaa askeleita, kuulee Jumalalta ja ajattelee: -
"Ehkä tämä on Jumalasta. Otan askeleen ja teen sen."
Sitten Jumala vahvistaa sanansa. Se on mahtavaa.
Uskon, että katsojien joukossa on nuoria.
Rukoilemme puolestanne katkon jälkeen. Jatkamme myös keskustelua.
Rukoilemme, että Herra tekee kutsustasi selvän, -
innoittaa sinua ja puhuu sinulle, -
jotta tiedät varmasti, että sinun on määrä tehdä työtä Hänen kanssaan.
Jotkut on kutsuttu liike-elämään.
Liike-elämässä on monia kristittyjä, jotka haluavat palvella Jumalaa.
Jotkut on kutsuttu lääkäreiksi tai juristeiksi.
Mutta jotkut on kutsuttu lähetystyöhön, -
ja liike-elämässä toimivat rahoittavat heitä.
Olemme Kristus-ruumis. Se on tärkeää.
Käymme nyt tauolla. Sitten jatkamme keskustelua.
Jesse kertoo seikkailuistaan.
Rukoilemme elämäsi, perheesi ja tarpeidesi puolesta. Nyt tauolle.
Haluatko olla Jumalan käytössä? Jos haluat, minulla on hyviä uutisia.
Meillä on verkkokurssi, jolla on jo monia oppilaita ympäri maailmaa.
Aiheita ovat mm. identiteetti Kristuksessa, -
paraneminen ja ihmeet tänään, Pyhän Hengen lahjat, rukous, -
läheisyys Jumalan kanssa, Jeesuksen veri ja yliluonnollisuus Raamatussa.
Ihmiset ovat vahvistuneet ja rakentaneet perustan Sanan varaan.
Näin he voivat olla Jumalan tehokäytössä tavoittaen sieluja, -
parantaen sairaita ja evankelioiden. Katsotaan palautteita.
Profetia alkoi virrata, sanantietämys lisääntyi ja sain varmuutta.
Rukouselämäni ja palveleminen ovat nousseet uudelle tasolle.
Suosittelen totuutta kaipaaville. - Elämäni muuttui.
Mene kotisivuillemme ja etsi sieltä Online School.
Valitse moduulit, joita haluat opiskella omassa tahdissasi.
Saat pysyvän katseluoikeuden.
Se on suunnaton siunaus. Ilmoittaudu heti.
Jatkamme täältä Jessen kanssa.
Meillä on ollut hyvä ja valaiseva keskustelu.
Ajatus kutsun löytämisestä palvelemalla on tosi voimallinen.
Miten sinä näet nykypäivän seurakunnan ja lähetystyön?
Mitä lännen kristityt ajattelevat lähetystyöstä?
Mielestäni käsitykset ovat muuttuneet viime vuosina.
Kun vartuin, lähetystyöntekijä oli joku, joka lähti ulkomaille evankelioimaan.
Minusta se on täysin osa lähetystyötä.
Myöhemmin alettiin ajatella, että lähetti on joku, jolla on ammatti -
ja joka julistaa evankeliumia joko ulkomailla tai kotimaassa.
Nyt monien länsimaisten seurakuntien painopiste on siirtynyt -
paikallisten yhteisöjen palvelemiseen ja kehittämiseen -
pois lähetystyöstä maailmalla tai ylipäänsä maailman tilanteesta.
He haluavat vastata oman yhteisönsä avuntarpeisiin.
YWAMissa yritämme panostaa molempiin.
Lähetämme tiimejä ja lähettejä ulkomaille -
ja työskentelemme omien yhteisöjen tarpeiden ja riskialueiden parissa.
Vaikutamme tuntemalla Jumalan ja kertomalla Hänestä -
täällä ja ulkomailla.
Olen täysin samaa mieltä.
Paikallisseurakunnan täytyy huolehtia ympäröivästä yhteisöstä, -
mutta sen ei saa unohtaa lähetystyötä maailmalla.
Jeesus käski mennä kaikkeen maailmaan julistamaan evankeliumi.
Olisiko sinulla joitain rohkaisun sanoja nuorille?
Ehkä tätä katsoo joku jostain eri maasta.
Hän rakastaa Herraa. Hänellä on kutsu Herralta.
Mutta hän miettii, sopiiko hän joukkoon.
Me kaikki olemme kokeneet sen.
Kerroit, että sinun oli vaikea tehdä päätös. Lopulta tottelit Herraa.
Mitä sanoisit nuorelle, joka kokee olevansa risteyksessä -
ja pitää päättää, mitä tehdä elämässä?
Neuvoisin, että älä jää risteykseen.
Älä pelkää ottaa askelta. Ole vain rohkea ja tottele Jumalaa.
Ota se askel, joka auttaa parhaiten kasvamaan Jumala-suhteessa -
ja tuomaan kunniaa Hänelle. Se toi minut opetuslapseuskouluun.
Suosittelen YWAMia monille. Järjestö uskoo nuoriin.
Se haluaa satsata nuoriin ja opetuslapseuttaa heitä.
Minulle se oli hieno kokemus.
Rohkaisen olemaan kuuliainen Jumalalle parhaansa mukaan.
Ellei Hän anna mitään tiettyä, tuo Hänelle kunniaa parhaasi mukaan.
Kasva uskossa. Ala noudattaa lähetyskäskyä, -
julistaa evankeliumia, tee opetuslapsia, palvele seurakuntaa.
Älä ajattele, että saat yhden suuren näyn, -
ja muita tulee perässä.
Monesti Jumala kouluttaa meitä -
panemalla meidät palvelemaan jonkun toisen näkyä hetkeksi.
Hän kasvattaa luonnettamme. Sitten Hän voi uskoa meille oman näyn.
Niin rohkaisisin nuoria. Ala palvella Herraa jollain tavalla heti. Älä odota.
Vihollinen haluaa, että odottelet. Se haluaa estää sinua vaikuttamasta.
Aivan. Olen kuullut monien nuorten sanovan: "Lähden Intiaan."
Se voi olla totta, mutta he eivät ikinä tee mitään paikallisesti.
Jos heitä haastaa evankelioimaan, heillä ei ole aikaa.
Mutta he ovat menossa Intiaan.
Nyt on aika palvella paikallista seurakuntaa tai järjestöä.
Palvele Kristus-ruumista, -
niin Jumala uskoo omankin näyn. Se on mahtava juttu.
Mitkä ovat mielestäsi päähaasteita lähetystyössä?
Monet luultavasti ajattelevat, että raha.
Monilla lähetystyöntekijöillä on kannatusrinki.
He eivät saa vakituista palkkaa.
Raha voi olla haaste, mutta se ei ole suurin haaste.
Minusta vaikeinta lähetystyössä on pysyä uskollisena näylle.
Jumala antaa näyn jostain tarpeesta maailmassa. Päätät vastata siihen.
Alat työskennellä ja palvella. Sitten tulee haasteita, -
vaikeuksia, ihmissuhdeongelmia.
Tulee hengellistä sodankäyntiä ja vastustusta.
Tulee kaikenlaista, kun alkaa seurata Jumalaa.
Järjestömme perustaja sanoi kerran: -
"Avain maailman muuttamiseen on kuulla Jumalaa, totella ja kestää.
Viimeinen osa on vaikein. Pysyä uskollisena näylle."
Jos Jumala haluaa sinun palvelevan narkomaaneja, -
sinun pitää tehdä se ja jatkaa sitä.
Jos Hän käskee evankelioida työkavereita, se pitää tehdä.
Se muuttuu vaikeaksi, mutta sitä täytyy jatkaa.
Hedelmä tulee, kun pysyy uskollisena näylle.
Se on haastavinta.
Eli totella. Miten se meni?
Kuule Jumalaa, tottele ja kestä.
Raha-asiat kyllä järjestyvät. Kun tottelee Jumalaa, rahat järjestyvät.
Tärkeintä on olla kuuliainen.
Tahdomme rukoilla sellaisten ihmisten puolesta, -
joilla on vaikeuksia löytää oma kutsu.
Tapaan kaikkialla ihmisiä, jotka etsivät tarkoitusta. Jotain, minkä vuoksi elää.
Jotain, minkä vuoksi herätä aamulla ja jaksaa eteenpäin.
Me kaikki kaipaamme tarkoitusta. Meidät on luotu jotain varten.
Uskon, että tätä katsoo joku, joka on sillä paikalla.
Hän sanoo: "Jumala, miten voin palvella Sinua?
Haluan palvella ja rakastaa Sinua. Haluan täyttää kutsuni."
He tarvitsevat rukousta. Me kaikki tarvitsemme sitä.
Puhun nyt erityisesti sellaisista, -
jotka uskovat Jumalan paljastavan heidän kutsunsa ja tarkoituksensa.
Jesse, voisitko sinä rukoilla erityisesti nuorten puolesta?
Sano, mitä sydämelläsi on heille Herralta.
Uskotaan, että Herra kirkastuu heidän elämässään.
Rukoillaan. Jumala, Isä, -
kiitos näistä nuorista ja kutsusta heidän elämässään.
Näytä jokaiselle yksi kuuliaisuuden askel, jonka he voivat ottaa -
kuuliaisuuden polulla kohti kutsusi löytämistä, -
hedelmää ja Jumalan valtakunnan edistämistä.
Osoita heille johtajia tai järjestöjä, joiden parissa he voivat alkaa palvella.
Osoita elämänalueita, joilla he ovat niskuroivia, kapinallisia tai ylpeitä.
Vapauta heidät. Vapauta heidät synneistä ja peloista.
Lähetä heidät maailmaan muuttamaan maailma Kristuksen evankeliumilla.
Jeesuksen nimessä. Aamen.
Lähetä meille rukouspyyntöjä ja todistuksia.
Jos tämä ohjelma tai keskustelu on siunannut sinua, kerro siitä meille.
Jos tämä on rohkaissut uskoasi, -
lähetä meille sähköpostia. Meistä on kiva kuulla teistä.
Olisiko sinulla vielä jokin mielenkiintoinen tai jännittävä juttu?
Olet käynyt kolme kertaa Brasiliassa.
Olet käynyt Aasiassa. Mikä juttu tulee mieleesi, kun ajattelet lähetystyötä?
Yksi mieleenpainuvimmista on kesältä 2019.
Menimme tiimin kanssa Mongoliaan jakamaan Raamattuja.
Siellä oli tiimejä ympäri maailmaa -
jakamassa Raamattuja koko maassa samanaikaisesti.
Menimme pieneen kaupunkiin Itä-Mongoliaan.
Se oli syrjässä. Siellä asui noin 20 000 ihmistä.
Koko kaupungissa oli vain noin 60 uskovaa. He kävivät kirkossa.
Olimme siellä pienen tiimin kanssa viisi päivää. Menimme ovelta ovelle.
Koputimme ovelle ja jaoimme Raamattuja tai osia Raamatusta.
Kysyimme, haluavatko he tuntea Jeesuksen.
Viidessä päivässä pieni tiimimme yhden tulkin avustuksella -
johti 45 ihmistä Herran luo.
Ja kaupungissa oli vain 60 kristittyä. - Ja teillä oli vain yksi tulkki.
Pystyitte puhumaan hyvin rajallisesti.
Tahdon tällä sanoa, ettei se ole vaikeaa, kun on kuuliainen Jumalalle.
Julista evankeliumia ja katso, mitä Jumala tekee.
Hän voi tehdä vähällä paljon. Ei tarvita isoa järjestöä ja puhujalavaa.
Voit mennä koputtamaan ovelle, -
puhua ihmisille Jeesuksesta, tarjota heille Raamattua.
Jumalan voima vetää heitä.
Aamen. Voimallista.
Entä Brasilia? Olet käynyt siellä kolmesti.
Sinulle maistuu churrasco. - Niin maistuu.
Olet käynyt Cuiabássa.
Se on lempipaikkojamme. Kävimme Pantanal-nimisellä alueella.
Se on iso kosteikkoalue. Meillä on siellä vesiprojekti.
Rakennamme siellä koteihin vedensuodattimia, -
jotta ihmisillä olisi puhdasta juomavettä.
Kun annamme heille vedensuodattimen, -
pyydämme vastineeksi jotain pientä, jotta he arvostavat sitä.
Se voi olla kanoja, kaloja tai hedelmiä.
Ja kun olemme vieneet heille jotain, -
mikä muuttaa heidän elämänsä fyysisesti, -
voimme kertoa heille elävästä vedestä, -
jonka saamme, kun Jeesus tulee ja täyttää meidät Pyhällä Hengellä.
Olen käynyt siellä useasti. Lähetämme tiimejä, aina kun voimme.
Tavoitteenamme on, että alueen kaikki asukkaat -
saavat puhdasta juomavettä ja evankeliumin.
Teemme yhteistyötä paikallisen YWAMin kanssa.
Yhteisön palveleminen on voimallista.
Brasiliassa me jaamme ruokaa köyhille.
Järjestömme on lahjoittanut tonneittain ruokaa köyhille.
Kun ihmiset saavat sen, heidän sydämensä avautuvat evankeliumille.
Se on voimallista.
Kiva, että olit täällä -
ensimmäistä mutta et viimeistä kertaa.
Hänen todistuksensa ja elämän- tarinansa varmasti rohkaisivat teitä.
Hän asuu täällä Richmondissa.
Uskomme, että Herra toimii voimallisesti kansoissa ja myös täällä.
Jumalan siunausta! Kiitos, että olit mukana.
Haluatko vielä nopeasti sanoa jotain?
Lähtekää liikkeelle, olkaa kuuliaisia Jumalalle -
ja evankelioikaa. Näette, mitä Jumala tekee.
Aamen. Jumalan siunausta! Olette rakkaita. Nähdään!
TERVETULOA SEURAKUNTAAMME!
Hei kaikille Suomeen! Tässä on Hermes Falcao Jr.
Minulla on suurenmoisia uutisia.
Ohjelmamme on näkynyt TV7:llä jo kahdeksan vuotta.
On vaikea uskoa, että jo niin kauan.
Näiden vuosien aikana olemme saaneet monia todistuksia -
vapautumisista, parantumisista, pelastumisista.
Olen tavannut heistä joitain.
He kärsivät, mutta he vapautuivat ja paranivat, -
kun he katsoivat tämänkaltaista ohjelmaa.
Voit ryhtyä ohjelman tukijaksi -
antamalla lahjoituksen TV7:lle.
Voit soittaa ruudun numeroon tai lahjoittaa tilille.
Auta pitämään ohjelma ruudussa, -
sillä haluamme tavoittaa vielä monia ihmisiä evankeliumilla.
Tee se jo tänään. Älä viivyttele. Lähde tukemaan ohjelmaa, -
niin että ohjelma voi jatkua. Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz